Oboseala, simptomul care rămâne și după ce te vindeci de Covid-19. Cât poate dura și care e explicația medicului Marinescu.
Oboseala poate fi un semn care să-ți dea de gândit. Este unul dintre cele mai comune simptome, deși se vorbește rar despre asta. Se pare că starea de moleșeală s-ar putea să continue și după ce te vindeci.
De când virusul SARS-CoV-2 și-a făcut apariția printre noi, ești atent la fiecare simptom care își face loc în viața ta. Îți spun că și oboseala poate fi un semn care să-ți dea de gândit.Este unul dintre cele mai comune simptome, deși se vorbește rar despre asta. Însă, se pare că starea de moleșeală s-ar putea să continue și după ce te vindeci.Mai bine de jumătate dintre persoanele infectate rămân cu o oboseală persistentă chiar și mai bine de două luni. O spune un studiu făcut de cercetătorii de la Trinity College, din Irlanda.Rezultatul este confirmat și de Ramona, care a scăpat recent de boală.Ramona, pacient: "Mi se umflă pleoapele. Mă simt așa parcă m-ar durea, aș avea dureri articulare, nu musculare. Mi s-a spus să iau magneziu și calciu pentru durerile astea articulare care cică ar putea să persiste și 3-4 luni de la infecția cu coronavirus.“Adrian Marinescu, medic infecționist: "Oboseala, adică astenia fizică, apare și în cazul formelor ușoare și variază de la un pacient la altul. Am avut situații când pacienții au rămas și 2-3 luni cu această astenie fizică, care a scăzut progresiv.“Fii îngăduitor cu tine. Trebuie să-i dai timp organismului să își revină. Odihnește-te. Cât mai mult cu putință.Adrian Marinescu, medic infecționist: "Trebuie să-și drămuiască activitățile fizice și în general programul, rutina zilnică, în raport cu posibilitățile organismului. Sigur, exercițiile fizice sunt utile, orele de somn care trebuie să fie respectate întocmai“.